

ს ა ქ ა რ თ ვ ე ლ ო

ქალაქ ქუთაისის მუნიციპალიტეტის საკრებულო

გ ა ნ კ ა რ გ უ ლ ე ბ ა

№ 65

ქალაქი ქუთაისი 15 აპრილი 2022 წელი

„ქალაქ ქუთაისის მუნიციპალიტეტის ქონების პრივატიზაციისა და

სარგებლობაში გასაცემი ობიექტების გეგმის დამტკიცების შესახებ“

ქალაქ ქუთაისის მუნიციპალიტეტის საკრებულოს 2022 წლის 30 მარტის

№57 განკარგულებაში ცვლილების შეტანის თაობაზე

საქართველოს ორგანული კანონის „ადგილობრივი თვითმმართველობის კოდექსი“ 24-ე მუხლის პირველი პუნქტის „ე“ ქვეპუნქტის „ე.დ“ ქვეპუნქტის, საქართველოს კანონის „საქართველოს ზოგადი ადმინისტრაციული კოდექსი“ 63-ე მუხლისა და „მუნიციპალიტეტის ქონების პრივატიზების, სარგებლობისა და მართვის უფლებებით გადაცემის, საპრივატიზებო საფასურის, საწყისი საპრივატიზებო საფასურის, ქირის საფასურის, ქირის საწყისი საფასურის განსაზღვრისა და ანგარიშსწორების წესების დამტკიცების შესახებ“ საქართველოს მთავრობის 2014 წლის 8 დეკემბრის №669 დადგენილების 22-ე მუხლის მეორე პუნქტის შესაბამისად:

**მუხლი 1.** შეტანილ იქნეს ცვლილება „ქალაქ ქუთაისის მუნიციპალიტეტის ქონების პრივატიზაციისა და სარგებლობაში გასაცემი ობიექტების გეგმის დამტკიცების შესახებ“ ქალაქ ქუთაისის მუნიციპალიტეტის საკრებულოს 2022 წლის 30 მარტის №57 განკარგულებაში, კერძოდ, პრივატიზაციისა და სარგებლობაში გასაცემი ობიექტების გეგმას დაემატოს №193 – №197 პუნქტები თანდართული რედაქციით.

(დანართი განკარგულებას თან ერთვის)

**მუხლი 2.** კონტროლი განკარგულების შესრულებაზე განახორციელოს ქალაქ ქუთაისის მუნიციპალიტეტის საკრებულოს ეკონომიკის, ქონების მართვისა და საქალაქო მეურნეობის კომისიამ.

**მუხლი 3.** განკარგულება შეიძლება გასაჩივრდეს, კანონით დადგენილი წესით, ქუთაისის საქალაქო სასამართლოში (ვ.კუპრაძის ქუჩა №11), მისი გაცნობიდან ერთი თვის ვადაში.

**მუხლი 4.** განკარგულება ძალაში შევიდეს კანონით დადგენილი წესით.

საკრებულოს თავმჯდომარე ირაკლი შენგელია

ქალაქ ქუთაისის მუნიციპალიტეტის

საკრებულოს 2022 წლის 15 აპრილის

№65 განკარგულების დანართი

ქალაქ ქუთაისის მუნიციპალიტეტის ქონების პრივატიზაციისა და

სარგებლობაში გასაცემი ობიექტების გეგმა

|  |  |  |  |  |  |  |  |
| --- | --- | --- | --- | --- | --- | --- | --- |
| №№  № | ქონების დასახელება | მისამართი | ფართობი  (კვ.მ.) | სარეგის­ტრაციო ნომერი | საწყისი  საპრივა­ტი­ზებო  საფა­სური  (ლარი) | აუქციონით განკარგვის ფორმა (პირობით ან უპირობოდ) | სრული ღირებულების გადახდის სავარაუდო პერიოდი ან/და პერიოდულობა |
| 1 | 2 | 3 | 4 | 5 | 6 | 7 | 8 |
| 193 | არასასოფლო – სამეურნეო დანიშნულების მიწის ნაკვეთი | ქალაქი ქუთაისი, გუნიას ქუჩა №19-ის მიმდებარედ | 134.00 | 03.01.21.500 | 25.0  (1კვ.მ.-ზე) | უპირობოდ | ნასყიდობის ხელშეკრულების გაფორმებიდან 15 კალენდარული დღის ვადაში |
| 194 | არასასოფლო – სამეურნეო დანიშნულების მიწის ნაკვეთი | ქალაქი ქუთაისი, რუსთაველის გამზირი №40-ის მიმდებარედ | 270.00 | 03.02.26.479 | 180.0  (1 კვ.მ.-ზე) | უპირობოდ | ნასყიდობის ხელშეკრულების გაფორმებიდან 15 კალენდარული დღის ვადაში |
| 195 | არასასოფლო – სამეურნეო დანიშნულების მიწის ნაკვეთი | ქალაქი ქუთაისი, ჭიათურის ქუჩა №5-ის მიმდებარედ | 273.00 | 03.04.25.214 | 200.0  (1 კვ.მ.-ზე) | უპირობოდ | ნასყიდობის ხელშეკრულების გაფორმებიდან 15 კალენდარული დღის ვადაში |
| 196 | არასასოფლო – სამეურნეო დანიშნულების მიწის ნაკვეთი | ქალაქი ქუთაისი, რუსთაველის გამზირის VIII ჩიხის დასაწყისი (ნაკვეთი №2/182) | 222.00 | 03.02.26.555 | 250.0  (1 კვ.მ.-ზე) | უპირობოდ | ნასყიდობის ხელშეკრულების გაფორმებიდან 15 კალენდარული დღის ვადაში |
| 197 | არასასოფლო-სამეურნეო დანიშნულების მიწის ნაკვეთი შენობა–ნაგებობით | ქალაქი ქუთაისი, ბარათაშვილის ქუჩა №101 | შენობა-ნაგებობა ფართი №1 – 1659,76 კვ.მ. და დამხმარე ნაგებობა 37,32 კვ.მ.  მიწა – 2849 კვ.მ. თანასაკუთრება | 03.04.22.028 | 1 414 800.00 | უპირობოდ | ნასყიდობის ხელშეკრულების გაფორმებიდან 15 კალენდარული დღის ვადაში |

საკრებულოს თავმჯდომარე ირაკლი შენგელია